NORAKSTS

|  |  |
| --- | --- |
| 25.07.2019. | Nr.9/8 |

**PLASTMASAS ATKRITUMU PĀRSTRĀDES RŪPNĪCAS IZVIETOŠANA RŪPNIECĪBAS IELĀ 39, JELGAVĀ**

(ziņo: I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds), **PRET- 2** (L.Zīverts, G.Kurlovičs), **ATTURAS – 1** (A.Rublis),

SIA “Baltic Plastic Products” (reģistrācijas Nr.40203160039, juridiskā adrese Augusta Dombrovska iela 39-13, Rīga, LV-1015) pamatojoties uz Valsts vides dienesta Jelgavas reģionālās pārvaldes vēstuli Nr.3.5.-05/1073 “Par ietekmes uz vidi sākotnējo novērtējumu”, 2019.gada 2.jūlija iesniegumā lūdz pašvaldību pieņemt lēmumu par plastmasas atkritumu pārstrādes rūpnīcas izvietošanu nekustamajā īpašumā Rūpniecības ielā 39, Jelgavā (kad.Nr.09000070311027), kurā paredzēts uzsākt plastmasas atkritumu pārstrādi.

Pēc Zemgales rajona tiesas Zemesgrāmatas nodaļas datiem nekustamais īpašums Rūpniecības ielā 39, Jelgavā atrodas juridiskas personas īpašumā. Starp SIA “Baltic Plastic Products” un nekustamā īpašuma Rūpniecības ielā 39, Jelgavā īpašnieku 2018.gada 12.novembrī ir noslēgts nedzīvojamo telpu nomas līgums uz nenoteiktu laiku.

Saskaņā ar likuma „Par pašvaldībām” 15.panta pirmās daļas 13.punktu, Jelgavas pilsētas teritorijas plānojumu 2009.-2021.gadam un Jelgavas pilsētas domes 2017.gada 23.novembra saistošo noteikumu Nr.17-23 “Teritorijas izmantošanas un apbūves noteikumu un grafiskās daļas apstiprināšana” 4.6.nodaļu, zemes gabalam Rūpniecības ielā 39, Jelgavā noteiktā funkcionālā zona ir rūpnieciskās apbūves teritorija ar 4.6.1.2.punktā atļauto izmantošanas veidu atkritumu apsaimniekošanas un pārstrādes uzņēmumu apbūve.

Atkritumu apsaimniekošanas likuma 8.panta pirmās daļas 2.punktā noteikts, ka pašvaldība pieņem lēmumu par jaunu reģenerācijas un infrastruktūras objektu izvietošanu savā administratīvajā teritorijā.

Pamatojoties uz Atkritumu apsaimniekošanas likuma 8.panta pirmās daļas 2.punktu un SIA “Baltic Plastic Products” 2019.gada 2.jūlija iesniegumu par plastmasas atkritumu pārstrādes rūpnīcas izvietošanu Rūpniecības ielā 39, Jelgavā,

**JELGAVAS PILSĒTAS DOME NOLEMJ:**

Neiebilst plastmasas atkritumu pārstrādes rūpnīcas izvietošanai, ievērojot likuma “Par ietekmes uz vidi novērtējumu” prasības, nekustamajā īpašumā Rūpniecības ielā 39, Jelgavā (kad.Nr.09000070311027).

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 25.jūlijā